Diari Oficial de la Generalitat Valenciana


Sumari del DOGV 4807, del 28-07-2004 (2004/7415)

Notificació a la Fundació per a la Promoció Integral de l'Ocupació de la Comunitat Valenciana (PROINEM).
--------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7415


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a la Fundació per a la Promoció Integral de l'Ocupació de la Comunitat Valenciana (PROINEM). [2004/Q7415]
  
A la vista de les dades que consten al Registre de Fundacions de la Comunitat Valenciana, es desprén que la Fundació per a la Promoció Integral de l'Ocupació de la Comunitat Valenciana, no ha presentat comptes ni pressuposts econòmics anuals des de l'any 1999. Així mateix, no hi ha constància de funcionament de la fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
Tampoc no consta sol·licitud, ni documentació acreditativa, que pogueren justificar, si fa el cas, les circumstàncies ressenyades anteriorment, per trobar-se la fundació immersa en algun procediment de modificació estatutària, fusió o extinció.
  
Estes omissions, que afecten el funcionament del Registre de Fundacions, fan procedent que eixe patronat inicie els tràmits necessaris per a regularitzar-ne la situació, o, si fa al cas, sol·licitar la seua extinció d'acord amb allò que ha establit la normativa; i es podrà, si no n'hi ha, instar la corresponent resolució judicial d'extinció per esta administració.
  
Per no haver-se pogut practicar la notificació personal d'este acte administratiu, n'és procedent la publicació en el Diari Oficial de la Generalitat Valenciana, així com al tauler d'edictes de l'ajuntament al seu últim domicili, de conformitat amb l'article 59.4 i 5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; i perquè es puga tindre coneixement íntegre i en quede constància, podrà efectuar-se personació en el termini de 10 dies, a comptar des del següent al de la publicació del present anunci en el Diari Oficial de la Generalitat Valenciana, o de l'exposició al tauler d'edictes de l'ajuntament corresponent, al Servici d'Entitats Jurídiques de la Conselleria de Justícia i Administracions Públiques, carrer de l'Historiador Chabàs, número 2, de València.
  
Així mateix, es concedix un termini de 10 dies, comptats a partir del sendemà de la present publicació o de la personació, si és procedent, perquè de conformitat amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estimen convenient.
  
- Acte: regularització registral o inici del procediment d'extinció de la Fundació per a la Promoció Integral de l'Ocupació de la Comunitat Valenciana (PROINEM).
  
- Interessat: Fundació per a la Promoció Integral de l'Ocupació de la Comunitat Valenciana.
  
- Últim domicili conegut: carrer de l'Historiador Diago, número 26, València.